Čornecy
Čornecy (němsce Zscharnitz) su wjeska z 48 wobydlerjemi[2] w hornjołužiskim wokrjesu Budyšin. Słušeja ke gmejnje Hodźij a leža 209 m nad mórskej hładźinu. Hač do lěta 1936 běchu Pozdečanski wjesny dźěl.
Susodne wjeski su Baćoń w sewjerowuchodźe, (Hornje) Sulšecy we wuchodźe, Prěčecy w juhowuchodźe, Liboń w juhozapadźe a Pozdecy w zapadźe.
Stawizny[wobdźěłać | žórłowy tekst wobdźěłać]
Prěnje historiske naspomnjenje jako Czornewicz je z lěta 1361.[3] Ležownostne knjejstwo wukonješe přez lětstotki kaž w susodnych Pozdecach Budyske tachantstwo, tak zo wosta wjes porno susodnym wjeskam na juhu přewažnje katolska. Hač do wotewrjenja noweje katolskeje šule pódla Baćońskeje cyrkwje běše tuta w Čornecach. Najwjetše kubło we wsy bě Rynčec z 49 hektarami. W Druheje swětoweje wójny padnychu třo Čornečenjo.
Wobydlerstwo[wobdźěłać | žórłowy tekst wobdźěłać]
W lěće 1884 měješe wjes po Mukowej statistice 46 wobydlerjow, kotřiž běchu bjez wuwzaća Serbja.[4]
1925 bě w Čornecach a Pozdecach wot cyłkownje 99 wobydlerjow 92 katolskich a sydom ewangelskich.[3] Katolscy Čornečenjo přisłušeja wot lěta 1911 Baćońskej wosadźe, do toho Chróšćanskej.
Wosobiny[wobdźěłać | žórłowy tekst wobdźěłać]
- Mikławš Haša (1862–1890) – wučer a towarstwowy prócowar; 1881–86 wučer w Čornecach
Žórła[wobdźěłać | žórłowy tekst wobdźěłać]
- ↑ staw: 31. decembra 2019; Podaća gmejnskeho zarjada Hodźij
- ↑ 31. decembra 2019; Podaća gmejnskeho zarjada Hodźij
- ↑ 3,0 3,1 Čornecy w Digitalnym stawizniskim zapisu městnow Sakskeje (němsce)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 61. → wšě wjeski
por_Latn szl_Latn szl_Latn pol_Latn szl_Latn pol_Latn szl_Latn szl_Latn pol_Latn szl_Latn pol_Latn slk_Latn slk_Latn szl_Latn deu_Latn